ཐེངས་འདིའི་སྨོན་ལམ་གསོལ་འདེབས་ཐོག་བཀའ་བློན་ཁྲི་པས་དབུས་མང་གཙོའི་ཀ་བ་གསུམ་གྱི་མཛད་གཙོ་རྣམ་པ། ལས་ཁུངས་ཁག་གི་དྲུང་ཆེ་ཆུང་གཙོས་བཙན་བྱོལ་གཞུང་གི་སྲི་ཞུའི་ལས་ཀྱི་སྣེ་མོར་གཏོགས་པ་ཚང་མ། རྡ་ས་ཁུལ་གྱི་སེར་སྐྱ་མང་ཚོགས་སྟོང་ཕྲག་བཞི་ཙམ་བཅས་ལྷན་འཛོམས་ཐོག་སྤྱི་མགྲིན་ནས་སྐྱབས་འགྲོ་སེམས་བསྐྱེད་དང་། བཟང་སྤྱོད་དང་སྤྱོད་འཇུག་སྨོན་ལམ་རྣམ་གཉིས། སློབ་དཔོན་ཐུགས་རྗེ་ཅན་གྱི་ཐུགས་དམ་གནད་བསྐུལ། སྒྲོལ་མ་ཉེར་གཅིག་ཐུབ་བསྟན་རིས་མེད་ཀྱི་སྨོན་ལམ་གསོག་སྒྲུབ་བཅས་སྨོན་ལམ་གསོལ་འདེབས་གཟབ་རྒྱས་གསུངས་གནང་མཛད་ཡོད་པ་རེད།།